Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine”, broj: 34/03),a u skladu sa članom 64. Zakona o zdravstvenoj zaštiti (“Službene novine Federacije Bosne i Hercegovine”, broj: 46/10),te članom 14. Odluke o preuzimanju prava i obaveza osnivača i usklađivanju organizacije i poslovanja Javne ustanove Zavod za javno zdravstvo BPK Goražde („Službene novine BPK Goražde“,broj:12/13) i Kriterija za imenovanje u upravne odbore zdravstvenih ustanova i Zavoda zdravstvenog osiguranja Bosansko – podrinjskog kantona Goražde („Službene novine BPK Goražde“,broj: 2/04), Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde,  *objavljuje:*

**JAVNI OGLAS**

**za izbor i imenovanje predsjednika i članova Upravnog odbora**

1. Objavljuje se Javni oglas za izbor i imenovanje predsjednika i članova **Upravnog odbora JU Zavod za javno zdravstvo Bosansko-podrinjskog kantona Goražde,**  i to:

- tri (3) člana- predstavnika osnivača, od kojih jedan mora biti ispred Ministarstva,

- dva (2) člana- predstavnika stručnih radnika Zavoda, od kojih jedan mora biti iz reda zdravstvenih radnika .

1. Opis pozicije člana Upravnog odbora: zajedno sa ostalim članovima i uz konsultacije sa Kantonalnim ministarstvom za socijalnu politiku, zdravstvo, raseljena lica i izbjeglice i osnivačem: upravlja ustanovom, donosi Statut Zavoda uz saglasnost Skupštine Kantona i druge opšte akte za čije je donošenje ovlašten zakonom i Statutom ustanove,imenuje i razrješava direktora, utvrđuje planove rada i razvoja ustanove, utvrđuje godišnji program rada, donosi finansijski plan i utvrđuje godišnji obračun, Pravilnik o sistematizaciji, odlučuje o svim pitanjima obavljanja djelatnosti radi koje je Zavod osnovan,ako zakonom nije određeno da o tim pitanjima odlučuje drugi organ, usmjerava,kontroliše i ocjenjuje rad direktora,utvrđuje blagajnički maksimum,odlučuje o prigovoru radnika na rješenje kojim je direktor odlučio o pravu, obavezi i odgovornosti radnika iz radnog odnosa,podnosi osnivaču izvještaj o radu i poslovanju Zavoda,odgovara osnivaču za rezultate rada Zavoda,obavlja i druge poslove u skladu sa Zakonom ,osnivačkim aktom i Statutom ustanove.
2. Pored općih uslova propisanih Zakonom o ministarskim, vladinim i drugim imenovanjima Federacije BiH, kandidati moraju ispunjavati slijedeće uslove:

* da imaju završen VII ili VI stepen stručne spreme zdravstvenog ili društvenog smjera (prednost se daje kandidatima koji imaju završen fakultet zdravstvenog usmjerenja,kao i specijalizacije iz djelatnosti zdravstvene ustanove), izuzetno ukoliko se vrši kandidiranje u upravne odbore zdravstvenih ustanova ispred uposlenika zdravstvene ustanove,kandidati mogu imati i završen IV stepen stručne spreme zdravstvenog smjera.
* da imaju najmanje 3 (tri) godine radnog iskustva u poslovima iz struke,
* da imaju stručno znanje iz djelatnosti zdravstvene ustanove, te da su upućeni u sadržaj i način njenog rada,
* da nisu direktori zdravstvene ustanove,odnosno Zavoda (ovjerena izjava),
* da nemaju privatni-finansijski interes u Zavodu u čiji se Upravni odbor kandiduju (ovjerena izjava),
* da nisu članovi upravnog odbora u više od jedne zdravstvene ustanove, odnosno Zavoda.

1. Uz prijavu na Javni oglas, kandidati su dužni priložiti slijedeću dokumentaciju (original ili ovjerenu kopiju):

* Dokaz o završenoj školskoj spremi,
* Uvjerenje o radnom iskustvu u struci,
* Izvod iz matične knjige rođenih ( ne starije od 6 mjeseci ),
* Uvjerenje o državljanstvu (ne starije od 6 mjeseci),
* Uvjerenje da se protiv lica ne vodi krivični postupak ,ne starije od 3 mjeseca,(Općinski i Kantonalni sud),
* Ovjerenu izjavu da kandidati nisu direktori Zavoda i da nemaju privatni-finansijski interes u Zavodu.

Javni oglas ostaje otvoren 15 /petnaest/ dana od dana objavljivanja u listu „Dnevni avaz“ od 21.11.2013.godine. Sve dodatne informacije možete dobiti na službenoj web. stranici Vlade BPK-a Goražde: [www.bpkg.gov.ba](http://www.bpkg.gov.ba), Oglasnoj ploči BPK-a Goražde,ili direktno na kontakt telefon Ministarstva: 038/ 228-439.

Prijave sa traženom dokumentacijom slati na adresu: „**Ministarstvo za socijalnu politiku, zdravstvo, raseljena lica i izbjeglice BPK Goražde, ul. 1. Slavne Višegradske brigade 2a.,sa naznakom: „Prijava na Javni oglas za izbor i imenovanje predsjednika i članova Upravnog odbora JU Zavod za javno zdravstvo BPK Goražde, -NE OTVARAJ“.** U prijavi, kandidati su dužni naznačiti na koju poziciju se kandiduju ( iz kojeg reda predstavnika).

Nepotpune i neblagovremene prijave neće se uzimati u razmatranje.

Kandidati koji uđu u uži izbor bit će pozvani na intervju. Podnosioci prijava sa kojima se ne stupi u kontakt u roku od 15 dana, a nakon roka za podnošenje prijava neće biti uzeti u razmatranje u daljem procesu imenovanja.

**Ministarstvo za socijalnu politiku, zdravstvo,**

**raseljena lica i izbjeglice BPK Goražde**